नहरों के जीर्णोद्धार पर लगाए 142 करोड़ रुपए : डॉ. रामप्रताप
श्रीगंगानगर. गंगनहर की लाइंनिग के शिलालेख का अनावरण करते डाॅ. रामप्रताप।
श्रीगंगानगर| मात्रएक वर्ष में एच नहर की 40 आरडी की पेवर लाइनिंग, 52 बुर्जी गंग फीडर की लाइनिंग और क्रॉस रेगुलेटर जैसे काम कर जल संसाधन विभाग ने अल्प समय में 142 करोड़ रुपए का रिकॉर्ड काम किया है। इससे पहले की सरकार के समय तो इंदिरा गांधी नहर के लिए प्रस्तावित बजट तक लैप्स हो गया। यह बात जल संसाधन मंत्री डॉ. रामप्रताप ने कही। वे यहां नाथांवाला पुल पर गंगनहर पुनर्निर्माण शिलालेख के अनावरण समारोह में संबोधित कर रहे थे। ज्ञात रहे शिलालेख का लोकार्पण 13 दिसंबर को राज्य सरकार के दो वर्ष का कार्यकाल पूरा होने पर सीएम वसुंधरा राजे ने जयपुर में कर दिया था। केंद्रीय पंचायती राज राज्यमंत्री निहालचंद ने कहा कि केंद्र सरकार ने पंचायतवार पांच साल की योजना तैयार की है। प्रत्येक गांव के विभिन्न विकास कार्यों के लिए 50 लाख रुपए दिए जाएंगे। श्रम नियोजन मंत्री सुरेंद्रपालसिंह टीटी, विधायक गुरजंट सिंह बराड़, राजेंद्र भादू, शिमलादेवी बावरी एवं जिला प्रमुख प्रियंका श्योराण ने भी संबोधित किया।
समारोह में गंगनहर प्रोजेक्ट के चेयरमैन समीरसिंह, कलेक्टर पीसी किशन, मुख्य अभियंता राजकुमार चौधरी, पंचायत समिति प्रधान पुरुषोत्तम बराड़, हनुमानगढ़ भाजपा जिलाध्यक्ष, राजकुमार सोनी, एडीएम कर्णसिंह गोठवाल सहित बड़ी संख्या में पार्टी कार्यकर्ता, किसान एवं सिंचाई विभाग के अधिकारी उपस्थित थे।
hin_Deva hin_Deva hin_Deva awa_Deva